O rovnomennom okrese pozri *Turčianske Teplice (okres).*
Súradnice: 48°51′32″S 18°51′49″V﻿ / ﻿48,858889°S 18,863611°V﻿ / 48.858889; 18.863611

**Turčianske Teplice** (do roku 1948 *Štubnianske Teplice*, nem. *Bad Stuben*, maď. *Stubnyafürdő*) sú mesto ležiace v Žilinskom kraji, historické centrum Horného Turca a okresné mesto.

Polohopis
---------

Mesto sa nachádza v južnej časti Turčianskej kotliny, približne 25 km južne od Martina. Východne od mesta sa dvíha podhorie Veľkej Fatry, západne sa nachádza úpätie Žiaru, mesto samotné však leží v rovinatej časti kotliny. Od Kremnice je vzdialené 21 km severne, od Banskej Bystrice 34 km severozápadne a od Nitrianskeho Pravna 23 km východne.

### Vodné toky

Mestom preteká rieka Teplica (miestne nazývaná aj Žarnovica).

Dejiny
------

Turčianske Teplice patria medzi najstaršie kúpeľné mestá Slovenska. Prvá písomná zmienka o meste, resp. o teplých prameňoch pochádza z roku 1281, kedy vtedajší kráľ Ladislav IV. darovacou listinou poručil hájske panstvo a na jeho západnej časti ležiace teplé pramene grófovi Petrovi.

V roku 1533 sa Turčianske Teplice stali majetkom mesta Kremnice. Kremnica sprístupnila pramene všetkým vrstvám spoločnosti a začala kúpele nielen využívať, ale aj budovať. Aj keď boli teplické liečivé pramene známe a navštevované, predsa sa túžby Kremnice, postaviť v Turčianskych Tepliciach vhodné budovy na ubytovanie hostí, splnili až v 19. storočí. Postupne sa začali budovať a rozrastať. Po februári 1948 boli Štubnianske Teplice premenované na Turčianske Teplice a druhýkrát v histórii sa stali sídlom okresu. Dňa 20. februára 1949 sa Kremnica vzdala svojich práv na kúpele a vznikli Československé štátne kúpele a žriedla.

V Turčianskych Tepliciach sa ako v jediných kúpeľoch na Slovensku liečia choroby obličiek a močových ciest. S úspechom sa tu liečia i choroby pohybového ústrojenstva, najmä stavy po reumatických zápaloch kĺbov, degeneratívne chronické ochorenia, ochorenia bedrových, kolenných kĺbov, chrbtica, poúrazové deformácie a pooperačné stavy pohybového ústrojenstva. Okrem dospelých sa tu od roku 1993 liečia aj deti. Kúpele ponúkajú aj liečebné a rehabilitačné pobyty pre široký okruh záujemcov.

Na liečebné účely sa využívajú horúce pramene liečivých vôd, ktorých teplota sa pohybuje od 38 do 46 °C. Síranovo-hydrouhličitanová vápenato-horečnatá hypotonická voda sa využíva v bazénových a vaňových procedúrach. Pri chorobách obličiek a močových ciest sa predpisuje liečba pitnými kúrami. K týmto procedúram sa pridružujú masáže, suché zábaly, individuálna pohybová liečba, rehabilitačné cvičenia, vodoliečba, fyzikálna liečba, elektroliečba, sauna a terénna liečba. V roku 1996 sa Turčianske Teplice stali tretíkrát okresným mestom, ktorého budúcnosť je úzko spojená s rozvojom cestovného ruchu, kúpeľníctva, ale aj s budovaním turistických zaujímavého čistého zdravého mesta.

Kultúra a zaujímavosti
----------------------

### Múzeá

Galéria Mikuláša Galandu

### Parky

Nachádza sa tu jeden z najstarších a najrozľahlejších kúpeľných parkov na Slovensku, v ktorom rastie mnoho cudzokrajných drevín, v tomto čase 2012 značne dendrologicky zanedbaný a javí známky pustnutia. Posledná zásadná údržba parku bola vykonaná pred cca 10 – 15 rokmi. Park nie je priebežne obnovovaný ani rekonštruovaný. Posledná známa plošnejšia výsadba nových drevín bola v 80 rokoch 20 storočia keď bola vykonaná menšia rekonštrukcia parku.

### Kúpele

História kúpeľov v Turčianskych Tepliciach siaha až na koniec 13. storočia, ide o jedny z najstarších termálnych kúpeľov na Slovensku a v Európe.

V dnešnej dobe kúpele pozostávajú z liečebných domov Veľká Fatra, ktorý bol zrekonštruovaný v roku 2004 a ďalej Aqua, Malá Fatra a Kollár. V roku 2006 bol v areáli postavený akvapark a do budúcna sa plánujú ďalšie investície.

Zo siedmich termálnych prameňov za sekundu vyvrie na povrch 30 l síranovo-hydrouhličitanovej, vápenato-horečnatej, hypotonickej vody s obsahom vyše 1500 mg rozpustených minerálnych látok v 1 litri.

Sírany, hydrouhličitany, vápnik, horčík, železo a ďalšie pôsobia liečivo na množstvo chorôb. Pre vysoký obsah vápnika, horčíka a fluóru je minerálna voda z Turčianskych Teplíc veľmi vhodná aj na pitné kúry, ktoré pôsobia proti osteoporóze a viacerým typom obličkových kameňov ako aj pri žlčníkových a črevných ťažkostiach. Bohato mineralizovaná termálna voda z turčianskych kúpeľov má dokázateľne liečivé účinky na ochorenia pohybového aparátu, urologické, nervové a gynekologické ochorenia.

### Pamiatky

* Bývalý sirotinec a kaplnka sv. Jána Nepomuckého, dnes rímskokatolícka fara a farský kostol. Budova z roku 1760 je postavená v rannoklasicistickom slohu. Stavba je dvojpodlažná s trojtraktovou dispozíciou. Centrálne je umiestnená kaplnka na obdĺžnikovom pôdoryse s polygonálne ukončeným presbytériom.

* Kaplnka Jána NepomuckéhoKaplnka Jána Nepomuckého
* 
* 

* Bývalý Kráľovský učiteľský ústav, dnes Pedagogická a sociálna akadémia. Eklektická stavba z roku 1908.

* Pedagogická školaPedagogická škola
* 
* Detail architektúry školyDetail architektúry školy
* 

* Galéria Mikuláša Galandu, rodný dom maliara. Jedná sa o trojtraktovú jednopodlažnú vilu na pôdoryse písmena L z 30. rokov 19. storočia.

* Galandov domGalandov dom
* 
* Pamätná tabuľa Mikuláša Galandu na rodnom domePamätná tabuľa Mikuláša Galandu na rodnom dome
* Záhrada Galandovho domu, súsošie Rozhovor od Pavla TóthaZáhrada Galandovho domu, súsošie Rozhovor od Pavla Tótha

* Historická budova Modrého kúpeľa a priľahlého hotela z roku 1885
* Renesančný Platthyovský kaštieľ, z prvej polovice 17. storočia, dnes pracovisko Slovenskej národnej knižnice (miestna časť Diviaky)
* Rokokový Tarnóczyovský kaštieľ z roku 1767

* Modrý kúpeľModrý kúpeľ
* Modrý kúpeľ pred obnovouModrý kúpeľ pred obnovou
* Renesančný kaštieľ v DiviakochRenesančný kaštieľ v Diviakoch
* 
* Rokokový kaštieľ v DiviakochRokokový kaštieľ v Diviakoch

Doprava
-------

Mesto leží na železničnej trati Vrútky – Zvolen a východným okrajom prechádza cestná komunikácia I/65 na Kremnicu a Banskú Bystricu. Cez Diviaky sa pripája cesta z Nitrianskeho Pravna a obce Budiš.

Osobnosti mesta
---------------

### Rodáci

* Mikuláš Galanda (\* 1895 – † 1938), maliar, grafik a ilustrátor
* Matúš Černák (\* 1903 – † 1955), diplomat, verejný činiteľ a politik
* Jozef Lettrich (\* 1905 – † 1969), politik

### Pôsobili tu

* Georgios Sinas (\* 1783 – † 1856), grécko-rakúsky podnikateľ, dal v meste vybudovať turecké kúpele
* Štefan Kankovský (\* 1848 – † 1872), katolícky teológ, stredoškolský učiteľ a historik
* Ján Štefánik (\* 1901 – † 1987), pedagóg, bibliograf, literárny kritik, redaktor a prekladateľ
* Ondrej Plai (\* 1915 – † 1996), právnik, športovec

Partnerské mestá
----------------

* Srbsko  Arandjelovac, Srbsko
* Česko  Holešov, Česko
* Česko  Havířov, Česko
* Poľsko  Skawina, Poľsko

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.
4. 1 2 3   *História* [online]. turciansketeplice.sk, [cit. 2020-04-22]. Dostupné online.
5. ↑   *Pamiatkový objekt - podrobnosti* [online]. pamiatky.sk, [cit. 2016-12-30]. Dostupné online.
6. ↑   *Pamiatkový objekt - podrobnosti* [online]. pamiatky.sk, [cit. 2016-12-30]. Dostupné online.
7. ↑   *Register nehnuteľných národných kultúrnych pamiatok* [online]. Pamiatkový úrad Slovenskej republiky. Dostupné online.
8. ↑   *Partnerské mestá* [online]. turciansketeplice.sk, rev. 2021-05-05, [cit. 2021-11-29]. Dostupné online.

Literatúra
----------

* KOVÁČIK, Marián. *Turčianske Teplice a okolie*. Martin : Osveta, 1960.
* NIŽŇANSKÝ, Eduard. *Turčianske Teplice : 700 rokov od prevej písomnej zmienky o teplých prameňoch na území mesta*. 1. vyd. Martin : Osveta, 1982. 272 s.
* VALENTINI, Ján. *Turčianskoteplické elégie*. 1. vyd. Martin : Osveta, 1986. 47 s.
* MALIŠOVÁ, Eva. *Turčianske Teplice včera a dnes*. 1. vyd. Martin : Neografia, 2006. 139 s. ISBN 80-88892-72-4.
* HORNÍKOVÁ, Zuzana. *Turčianske Teplice : zo spomienok grófky Elizabeth*. Vrútky : Hemibos Ante Portas, 2015. 108 s. ISBN 978-80-971919-0-0.

Pozri aj
--------

* Zoznam kultúrnych pamiatok v Turčianskych Tepliciach
* Zoznam ulíc a námestí v Turčianskych Tepliciach

Iné projekty
------------

Commons
* Spolupracuj na Commons Commons ponúka multimediálne súbory na tému **Turčianske Teplice**

Externé odkazy
--------------

* Oficiálna stránka mesta
* Zlaté kúpele – oficiálna stránka kúpeľov
* Galéria Mikuláša Galandu

  


| * z
* d
* u
Mestské časti Turčianskych Teplíc (6) |
| --- |
| 
* Diviaky
* Dolná Štubňa
* Horné Rakovce
* Turčiansky Michal
* Turčianske Teplice I.
* Vieska
* Zorkovce

 |

| * z
* d
* u
Obce okresu Turčianske Teplice (1 + 25) |
| --- |
| Mestá | 
* Turčianske Teplice

 |
| Ostatné obce | 
* Abramová
* Blažovce
* Bodorová
* Borcová
* Brieštie
* Budiš
* Čremošné
* Dubové
* Háj
* Horná Štubňa
* Ivančiná
* Jasenovo
* Jazernica
* Kaľamenová
* Liešno
* Malý Čepčín
* Moškovec
* Mošovce
* Ondrašová
* Rakša
* Rudno
* Sklené
* Slovenské Pravno
* Turček
* Veľký Čepčín

 |